Bybelskool » Word alle mense gered deur Christus se verlossing? – Efesiërs 1:3-6
Prys God, die Vader van ons Here Jesus Christus, voortdurend, want Hy is wonderlik goed vir ons! Deur wat Christus gedoen het, het Hy ons geseën met elke geestelike seëning wat daar in die hemelsfere is. Deur wat Christus gedoen het, het God ons uitgekies. Omdat Hy ons liefhet, het Hy ons, al voor die wêreld gemaak is, uitgekies om Syne te wees en onberispelik in liefde voor sy aangesig te lewe. Deur wat Christus gedoen het, het God vooraf besluit om ons as sy kinders aan te neem. Hy het dit gedoen omdat dit is hoe Hy dit wou hê. Daarom prys ons God se grootheid. Deur sy Seun wat Hy liefhet, het Hy genade aan ons gegee. (NLV)
1. Paulus beskryf die uitverkiesing as iets wat God doen. Hoe werk dit? Watter voordele hou dit vir die uitverkorenes in?
2. Paulus beskryf die doel van die uitverkiesing as: “om Syne te wees en onberispelik in liefde voor sy aangesig te lewe.” Wat beteken dit vir jou? Wat vra dit van jou?
3. Lees die verse later vandag weer om jou te herinner aan die feit dat God jou uitverkies het om Syne te wees en voor sy aangesig te lewe.
4. Jy kan later vanaand die verse weer in die konteks van Efesiërs 1 lees en my bydrae daaroor: Efesiërs 1:1-23 – God seën ons om alles in almal te vervul.